en dat sij seyde dat dat was hoirs danx en hoirs willen Voert thoende en dede lesen de voirs
woute den beleyt brief daer mede dat hi beleydt wt ende sijn brued tot den goeden des voirs
henrics van staffen beyde have en erve met meer thonissen die de selve woute noch dede Alsoe
dat nae thonissen van beyden ptien gehoert en geschiet de scepen van lovene gemaent vande
meyer van loven hen wel berade en hen op de voirs sake gheaviseert wijsden voer een
vonnisse en recht nae aensprake nae antwde en nae thonisse van beyden ptien en nae
sal dats voe hen come was dat alsulke have als de voirs lijsbet hadde en houdende was
starschot ter tijt dat de voirs philips tot den goeden der selv lijsbetten beleydt was
den selve philips en sinen beleyde volghen soude en dat alle ande have en goede soe
waer sij belegen sijn die de voirs henric en lijsbet sijn wijf houdende sijn den voirs
wouten ende sinen beleyde volghen souden Hier waen over jan vande borchoven
lodewijc roelants wouter de swtnege jan vanden tympele jan gheerts pet willem
en henric van mulke scepenen van lovene int jaer ons hen m cccc xiiii maii iiii